Diari Oficial de la Generalitat Valenciana


Sumari del DOGV 6236, del 30-03-2010 (2010/3455)

RESOLUCIÓ de 30 de març de 2009, de la Direcció General per al Canvi Climàtic, per la qual s'atorga a l'empresa Cerámicas Molla, SL, l'autorització ambiental integrada per a les instal·lacions de fabricació de taulells ubicada als termes municipals de Genovés i Xàtiva.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6236

Data del DOGV
:   30-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3455


Data del document
:   30-03-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 30 de març de 2009, de la Direcció General per al Canvi Climàtic, per la qual s'atorga a l'empresa Cerámicas Molla, SL, l'autorització ambiental integrada per a les instal·lacions de fabricació de taulells ubicada als termes municipals de Genovés i Xàtiva. [2010/3455]  
Vistos els documents que consten en l'expedient 006/04 IPPC, instruït a instàncies de l'empresa Cerámicas Molla, SL, a fi d'obtenir l'autorització ambiental integrada per a les instal·lacions de fabricació de taulells, s'emet aquesta resolució de conformitat amb els següents  
Antecedents de fet  
Primer. Amb data 21 de gener de 2004 Antonio Molla Molla, en representació de l'empresa Cerámicas Molla, SL, amb CIF T38047180, va presentar en aquesta Conselleria una sol·licitud d'autorització ambiental integrada per a les instal·lacions de fabricació de taulells ubicades a la partida de la Bastida, parcel·les 3 i 25, de la carretera del Genovés, CC 332, PK 71,1, dels termes municipals de Xàtiva i Genovés (València).  
Segon. Durant els mesos de març, maig, juliol i agost de 2004 l'empresa va lliurar documentació complementària, juntament amb l'informe de compatibilitat urbanística emés per l'Ajuntament de Xàtiva, a requeriment d'aquesta Conselleria.  
Tercer. Una vegada admesa a tràmit la sol·licitud, la Conselleria va remetre l'expedient a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada.  
Quart. Amb data 26 de novembre de 2004 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es va publicar l'anunci corresponent en el Diari Oficial de la Generalitat Valenciana (núm. 4892).   
Durant el període d'informació pública no s'han presentat al·legacions al projecte, ni en aquesta Conselleria ni als ajuntaments de Xàtiva i del Genovés, i així consta en l'expedient certificat de la informació pública.  
Cinqué. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que havien d'intervenir en la resolució de l'autorització ambiental integrada, a fi que informaren sobre l'adequació del projecte a tots aquells aspectes que foren de la seua competència.  
Sisé. Amb data 28 de setembre de 2005 l'interessat va presentar una còpia compulsada de l'informe de compatibilitat urbanística emés per l'Ajuntament de Genovés, el qual queda condicionat al pronunciament dels organismes competents en matèria d'afecció de les línies elèctriques i de protecció hidràulica.   
Seté. Amb data 26 de gener de 2006 es va rebre un informe de la Confederació Hidrogràfica del Xúquer sobre l'admissibilitat de l'abocament.  
Huité. Amb data 9 de març de 2006 es va rebre la declaració d'impacte ambiental emesa per la Direcció General de Gestió del Medi Natural, en la qual considerava acceptable, únicament a l'efecte ambiental l'estudi d'impacte ambiental de la planta de fabricació de material ceràmic per a la construcció, sempre que l'activitat s'exercisca amb les previsions de l'esmentat estudi i amb els condicionants de la declaració.  
Nové. Amb data 28 de juny de 2006 es va requerir a l'interessat que aportara el pronunciament favorable dels organismes competents en matèria d'afecció a línies elèctriques i de protecció hidràulica, i va presentar amb data 18 de setembre de 2006 l'informe emés per Red Eléctrica de España i amb data 12 de febrer de 2007 l'autorització d'ampliació de nau industrial en zona de policia emesa per la Confederació Hidrogràfica del Xúquer.  
Amb data 27 de juliol de 2007 es va rebre un informe del Servei de Residus Industrials, en el qual se sol·licitava la presentació de documentació complementària, la qual va ser aportada parcialment per l'empresa l'11 de setembre de 2007. Així mateix, amb data 28 de gener de 2008 es va rebre un nou informe del Servei de Residus Industrials, en el qual se sol·licitava la presentació de documentació, la qual va ser requerida amb data 12 de febrer de 2008 i aportada per l'empresa els dies 23, 24 i 27 d'octubre de 2008.  
Deu. Amb data 20 de juny de 2008 es va rebre l'acord adoptat pel Consell, pel qual es declara d'interés comunitari una actuació integral consistent en la legalització i l'ampliació d'una indústria de productes ceràmics als termes municipals de Xàtiva i de Genovés.  
Onze. Amb data 27 d'octubre de 2008 es va fer el tràmit d'audiència a l'interessat, sense que s'hi presentaren al·legacions.  
Amb data 28 d'octubre de 2008 es va portar la proposta de resolució de l'expedient 006/04 IPPC a una sessió ordinària celebrada per la Comissió d'Anàlisi Ambiental Integrada, en la qual es va acordar tornar a sotmetre l'expedient a examen de la Comissió, una vegada aclarits uns dubtes sobre la possible canalització d'uns corrents d'aspiració a la zona on té lloc el procés d'esmicolament i trituració.  
Dotze. Amb data 23 de febrer de 2009 es va fer un nou tràmit d'audiència a l'interessat, sense que s'hi presentaren al·legacions.   
Tretze. Amb data 24 de febrer de 2009 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 006/04 IPPC de sol·licitud d'autorització ambiental integrada, promoguda per Cerámicas Molla, SL.  
Als fets anteriors són aplicables els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Cerámicas Molla, SL l'autorització ambiental integrada per a la fabricació de taulells, situada a la carretera de Genovés, s/n, CC 332, PK 71,1, als termes municipals de Xàtiva i de Genovés (València), d'acord amb el projecte bàsic de data 17 de gener de 2004, subscrit per Juan Terrádez Marco, la qual queda inscrita en el Registre General d'Instal·lacions IPPC de la Comunitat Valenciana amb el número 382-09/AAI/CV, condicionada al compliment dels requisits següents:  
  
\* \* \* \* \*  
1. Emissions atmosfèriques  
1.1. Emissions canalitzades  
S'inclouen en aquesta autorització els focus d'emissió següents, que consten en la indústria, la nomenclatura dels quals serà la que s'utilitzarà d'ara endavant per al millor control i comunicació de les emissions:  
  
Cadascun d'aquests focus ha d'estar convenientment identificat in situ, d'acord amb aquesta nomenclatura.  
Els valors límit d'emissió per als focus canalitzats i la periodicitat de controls per part d'una ECMQA són els següents:  
(1) Per als focus d'origen en forns amb un cabal de gasos inferior a 3.000 Nm³/h, el valor límit de fluorurs pot ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, cal entregar a la Conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.   
(3) Queden exclosos del mesurament de contaminants els focus d'evacuació de l'aire de refredament dels forns de cocció.  
(4) Queden exclosos del mesurament d'emissió de partícules els focus de preassecatge i assecatge de peces que utilitzen com a combustible gas natural o propà, que en el control de la posada en marxa de la instal·lació, en condicions habituals de funcionament i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
(5) Queden exclosos del mesurament d'emissió de partícules els focus d'emissió directa de turbines i motors de cogeneració que utilitzen gas natural com a combustible.  
L'alçària de les xemeneies ha de ser clarament superior a la d'edificis o estructures pròximes o confrontants, de manera que no es produïsquen turbulències que garantisquen la dispersió.  
S'ha de dur a terme un pla d'acció que permeta caracteritzar de manera representativa els nivells d'emissió de clor i plom dels focus que evacuen gasos procedents de forns de cocció.  
1.2. Control de l'emissió de contaminants per focus canalitzats  
1.2.1. Sistemes de depuració de partícules  
Almenys els focus que evacuen corrents de gasos provinents d'aspiracions de material pulverulent han de disposar de sistemes correctors de depuració de partícules. Així mateix, han de disposar també d'aquests sistemes correctors els focus associats als forns de cocció, sempre que siguen necessaris per a complir els límits d'emissió de partícules que estableix aquesta resolució.  
El funcionament adequat d'aquests sistemes correctors s'ha d'assegurar mitjançant el control i el registre continu almenys d'un paràmetre d'operació del sistema, que ha d'escollir l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós o qualsevol altre degudament justificat. La representativitat i el calibratge d'aquest paràmetre han de ser verificats per entitats col·laboradores de l'administració en matèria de qualitat ambiental i estar a disposició de la Conselleria de Medi Ambient, Aigua, Urbanisme i Habitatge.  
1.2.2. Condicions de presa de mostres i expressió de resultats  
a) Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), i per als gasos de combustió en base seca i un contingut d'oxigen del 18% de O2.  
e) Els mesuraments de fluor s'han de fer amb sondes de material resistent a l'atac àcid, d'acord amb la norma ISO 15.713: 2006.  
1.3. Control de l'emissió de partícules per fonts difuses  
  
\* \* \* \* \*  
  
L'emmagatzematge i la manipulació de materials pulverulents s'ha de fer en les condicions següents:  
a) S'han de tancar tots els sistemes de transport de matèries primeres pulverulentes a la fàbrica (cintes transportadores, catúfols, etc.).  
b) Totes les operacions indicades a continuació s'han de dur a terme en naus tancades dotades de sistemes d'aspiració amb depuració posterior:  
Operacions de recepció i tractament (esmicolament, trituració) de matèries primeres a granel.  
Operacions d'emmagatzematge i descàrrega de materials pulverulents.  
Operacions d'emmagatzematge del material pulverulent recuperat en els sistemes correctors, de materials mòlts i de fins.  
D'acord amb el que s'ha especificat en la documentació que consta en l'expedient, l'empresa disposa d'un filtre aspirador a la zona on té lloc el procés d'esmicolament i trituració per a evitar la suspensió de pols a l'ambient. Aquesta aspiració ha d'enviar els corrents a un tractament depurador, que constituirà un nou focus canalitzat, per la qual cosa se li concedeix un termini de sis mesos, a partir de la concessió de l'autorització ambiental integrada, perquè adopten la solució tècnica adequada per a la canalització de les esmentades emissions, d'acord amb les millors tècniques disponibles, que no han de superar els valors límit d'emissió següents:  
Així mateix, s'ha de controlar a l'entrada del complex que els camions vagen coberts i tancats per a evitar vessaments, i s'han de pavimentar els circuits adequats per a la circulació interna de vehicles. Aquests circuits han de mantenir-se nets i limitar-hi la velocitat.  
2. Soroll  
S'han d'adoptar les mesures necessàries a la instal·lació per a evitar que es transmeten a l'entorn nivells superiors als que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors externs establits per a zones d'ús industrial són:  
Diürn Nocturn  
70 dB(A) 60 dB(A)  
Cada cinc anys cal fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
  
\* \* \* \* \*  
A partir de la concessió de l'autorització ambiental integrada, es concedeix un termini de tres mesos perquè es presente l'informe de l'última auditoria acústica realitzada.  
3. Abocaments  
3.1. Aigües residuals industrials  
La documentació aportada justifica i defineix la inexistència d'abocament d'aigües residuals industrials (abocament zero) per reutilització en el procés productiu.  
Els canalons i les basses d'emmagatzematge d'aquestes aigües han de ser perfectament impermeables i estanques.  
3.2. Aigües residuals domèstiques i pluvials  
3.2.1. S'autoritza Cerámicas Molla, SL a abocar les aigües residuals domèstiques (lavabos) procedents de la indústria de fabricació de taulells, teules i productes de terres cuits, al terme municipal de Xàtiva (València), amb el tractament depurador previ consistent en oxidació total.  
Les característiques de l'abocament són les següents:  
Medi receptor: riu Albaida.  
Coordenades UTM: X: 717.800; Y: 4.318.453.  
Terme municipal del punt d'abocament: Xàtiva.  
Província: València.  
Cabal mitjà d'aigües residuals: 0,56 m³/dia.  
Cabal màxim: 0,072 m³/h.  
Volum màxim anual: 380 m³.  
La composició de les aigües de l'efluent residual que s'autoritza a abocar al terreny, mitjançant l'aplicació per reg, en cap cas ha de superar els límits que s'exposen a continuació; i està terminantment prohibit abocar aigües residuals els paràmetres de les quals superen els valors reflectits en la taula següent:  
Està terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
3.2.2. Aigües pluvials  
Cal actuar d'acord amb el que s'ha indicat en el projecte, arreplegant les aigües pluvials de les cobertes dels edificis, les quals des del pati i per escorrentia natural discorren fins al llit del riu Albaida.  
3.3. Control d'abocaments  
3.3.1. Elements de control i periodicitat. Autocontrol  
La inspecció i la vigilància de les obres i el control i la inspecció del tractament de les aigües residuals el farà la Confederació Hidrogràfica del Xúquer, i el titular de l'abocament ha de prestar, en tot moment, l'ajuda corresponent al personal autoritzat per aquest organisme per a la presa de dades i qualsevol tipus de mostres que, en l'exercici de les seues funcions, es consideren necessàries, d'acord amb el que estableixen les disposicions vigents.  
El punt d'abocament ha de tenir fàcil accés i ha d'estar disposat de manera que tant les inspeccions com les preses de mostra es puguen efectuar en qualsevol moment, independentment de la presència o disponibilitat del titular.  
A fi de fer controls i prendre mostres, quan es considere procedent, de les aigües residuals tractades, cal disposar de mesurador de cabal en continu amb funció totalitzadora de volum d'abocament anual i arqueta de presa.  
La Confederació Hidrogràfica del Xúquer es reserva el dret a fer totes les anàlisis de control que considere oportunes, i les despeses inherents seran a càrrec seu, quan les característiques de l'efluent residual complisquen les condicions d'aquesta autorització, i els costos seran a càrrec del beneficiari en cas contrari.  
A fi de comprovar el compliment del punt anterior, aquesta autorització d'abocament queda supeditada a la presentació per part del seu titular, en el termini d'un mes, d'un programa d'autocontrol de qualitat de l'abocament, en el qual es preveja, almenys, la realització d'una anàlisi trimestral durant l'any, excepte durant el tercer trimestre (període comprés entre juliol i setembre), que s'ha de fer una anàlisi quinzenal. Les anàlisis trimestrals han de fer-se durant els dos primers mesos de cada trimestre. En tot cas, tant per a les anàlisis trimestrals com per a les quinzenals, el termini màxim de presentació dels resultats en la Confederació Hidrogràfica del Xúquer serà d'un mes des de la presa de mostres.  
A aquest efecte ha de presentar davant la Confederació Hidrogràfica del Xúquer:  
a) Declaració periòdica, en terminis màxims de tres mesos, de les anàlisis d'abocament pel que fa al cabal i a la composició de l'efluent.  
b) Declaració anual de les incidències de l'explotació del sistema de tractament i els resultats obtinguts per a la millora de l'abocament, el seu volum anual i el resum dels resultats analítics remesos. Aquesta declaració anual s'ha de presentar dins del primer trimestre de cada any, i ha d'estar subscrita per un tècnic competent i visada pel col·legi oficial corresponent.  
3.3.2. Import del cànon d'abocament  
S'ha d'aplicar el que disposa l'article 113 del text refós de la Llei d'aigües (Reial decret legislatiu 1/2001, de 20 de juliol), desplegat reglamentàriament en el Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
L'import del cànon de control d'abocaments és el producte del volum abocat autoritzat pel preu unitari de control d'abocament. Aquest preu unitari es calcula multiplicant el preu bàsic per metre cúbic per un coeficient de majoració o minoració en funció de la naturalesa, les característiques i el grau de contaminació de l'abocament, com també per la major qualitat ambiental del medi físic en què s'aboca.  
Cànon = volum × preu unitari × K2 × K3 × K4 = ?/any  
On,  
Volum anual abocat: 380 m³.  
Preu bàsic (aigua residual industrial): 0,03720 €/m³.  
K2 (industrial classe 2): 1,09.  
K3 (amb tractament adequat): 0,5.  
K4 (categoria I: aigües superficials en zona sensible): 1,25.  
Cànon = 380 × 0,03528 × 1,09 × 0,5 × 1,25 = 7,78 €/any.  
D'acord amb el que s'ha exposat, s'ha calculat l'import anual del cànon de control d'abocament que el beneficiari d'aquesta autorització estarà obligat a abonar a la Confederació Hidrogràfica del Xúquer i que puja a set euros amb setanta-huit cèntims (7,78 €).  
En aplicació de l'article 249.3 del Reial decret 606/2003, durant el període d'execució d'obres o instal·lacions, com també durant els períodes de temps en què l'abocament d'aigües residuals efectuat supere els límits d'abocament establits en l'apartat 2.2 d'aquest condicionat, per al càlcul del cànon de control d'abocaments s'ha d'aplicar el coeficient de majoració corresponent a un tractament no adequat (K3 = 2,5).  
El cànon de control d'abocaments es meritarà el 31 de desembre, coincidint el període impositiu amb un any natural, excepte l'exercici en què es produïsca l'autorització de l'abocament o el seu cessament, i en aquest cas el cànon s'ha de calcular proporcionalment al nombre de dies de vigència de l'autorització en relació amb el total de l'any.  
Durant el primer trimestre de cada any natural s'ha de liquidar el cànon corresponent a l'any anterior.  
3.3.3. Execució de les obres  
Les modificacions de detall que es pretenguen introduir per a millorar el projecte, tant en el tractament de l'efluent residual, com en l'obres i instal·lacions descrites en el projecte, han de ser sotmeses a l'aprovació de la Confederació Hidrogràfica del Xúquer; amb este fi, han de remetre a aquest organisme el certificat de la direcció de les obres en què se n'indiquen la data d'inici i terminació, la posada en servei i les possibles modificacions efectuades en el projecte que consta en l'expedient en el termini màxim d'un mes comptador a partir dels dies següents al seu inici i terminació.  
El beneficiari d'aquesta autorització preceptivament ha de disposar de les llicències que per a l'execució de les obres i l'obertura de la instal·lació hagen d'atorgar les autoritats locals.  
3.3.4. Incompliment de les condicions d'abocament  
S'adverteix expressament la persona autoritzada que està obligada a adequar la qualitat del seu abocament a les exigències derivades de la revisió del Pla hidrològic de la conca del Xúquer o a les disposicions legals que es despleguen com a conseqüència de l'aplicació de les directives de la Unió Europea sobre la matèria en els terminis corresponents.  
3.3.5. Mesures en cas d'emergència  
En els casos de fugues o danys procedents d'abocaments, el titular de l'autorització està obligat a posar en pràctica, immediatament, les actuacions i mesures necessàries perquè els danys que es produïsquen siguen mínims, i preservar en tot cas la vida i la integritat de les persones, com també els béns de tercers i l'entorn natural.  
En casos d'emergència, el titular de l'autorització està igualment obligat a informar la Confederació Hidrogràfica del Xúquer, per iniciativa pròpia, de la situació creada per aquesta, com també les mesures adoptades per a pal·liar-ne els efectes, sense perjudici de la imputació de danys al domini públic hidràulic que siga procedent.  
L'incompliment del que estableix el paràgraf anterior donarà lloc, i sense perjudici de la indemnització corresponent per danys causats al domini públic hidràulic, a incoar un procediment sancionador per infracció tipificada en l'article 108.a) del Text refós de la llei d'aigües (Reial decret legislatiu 1/2001, de 20 de juliol) i en l'article 316.a) del Reglament del domini públic hidràulic, sancionable amb la multa corresponent prevista en l'article 318 de l'esmentat reglament.  
3.3.6. Termini de vigència de l'autorització  
Les condicions d'abocament tenen un termini màxim de vigència de quatre anys, renovables successivament, sempre que complisquen les normes de qualitat i els objectius ambientals exigibles en cada moment. En cas contrari, poden ser modificades o revocades d'acord amb el que disposen els articles 104 i 105 (Text refós de la llei d'aigües -Reial decret legislatiu 1/2001, de 20 de juliol).  
En el marc de l'autorització ambiental integrada, respecte als abocaments d'aigües residuals, al cap de quatre anys el titular de l'autorització ha de remetre a la Confederació Hidrogràfica del Xúquer un informe sobre l'estat de les instal·lacions de depuració i l'adaptació d'aquesta al contingut de l'informe vinculant emés per la Confederació Hidrogràfica del Xúquer.  
L'autorització ambiental integrada no haurà de tenir plena vigència, pel que fa a l'abocament d'aigües residuals al domini públic hidràulic, fins a l'emissió de l'acta de reconeixement final de les obres per part de l'organisme de conca, i el titular haurà de comunicar la data de la seua conclusió, a fi de dur a terme la visita de reconeixement final de les esmentades instal·lacions.  
3.3.7. Causes de revisió i revocació de l'autorització  
1. Revisió  
La Confederació Hidrogràfica del Xúquer pot revisar les condicions d'abocament en els casos següents:  
a) Quan sobrevinguen circumstàncies que, si s'hagueren produït anteriorment, haurien justificat la denegació o l'atorgament en termes distints.  
b) Quan es produïsca una millora en les característiques de l'abocament i així ho sol·licite l'interessat.  
c) Per a adequar l'abocament a les normes i als objectius de qualitat de les aigües que siguen aplicables en cada moment i, en particular, a les que per a cada riu, tram de riu, aqüífer o massa d'aigua dispose el Pla hidrològic de conca.  
En casos excepcionals, per raons de sequera o en situacions hidrològiques extremes, la Confederació Hidrogràfica del Xúquer podrà modificar, amb caràcter general, les condicions d'abocament a fi de garantir els objectius de qualitat.  
2. Revocació  
Un vegada comprovat l'incompliment de les condicions d'abocament, la Confederació Hidrogràfica del Xúquer podrà dur a terme les actuacions següents:  
a) Incoar un procediment sancionador i de determinació del dany causat a la qualitat de les aigües.  
b) Iniciar un procediment de revocació de l'autorització.  
c) Declarar la caducitat de la concessió d'aigües en els casos especialment qualificats d'incompliment de les condicions o d'inexistència d'autorització dels quals resulten danys molt greus en el domini públic hidràulic.  
Les revocacions no donaran dret a indemnització.  
3.3.8. Obligacions complementàries del titular  
1. Està terminantment prohibit l'abocament d'aigües residuals sense haver sigut sotmeses prèviament al tractament previst en aquesta autorització.  
2. Els llots generats en el tractament han de ser extrets periòdicament i eliminats de forma adequada, bé a través de planta de compostatge, tractant-los adequadament per a l'ús posterior en agricultura, d'acord amb el que estableix el Reial decret 1310/1990, o bé retirant-los a un abocador controlat.   
3. Aquesta autorització d'abocament s'atorga sense perjudici de tercer, salvaguardant el dret de propietat i d'aprofitament dels recursos   
\* \* \* \* \*  
  
hidràulics del corrent on s'aboca, com també les condicions sanitàries i de medi ambient de l'entorn natural, etc.  
4. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, la qual li indicarà prèviament, si escau, el nou punt d'abocament. Els costos del canvi del punt d'abocament seran a càrrec del titular de l'abocament.  
5. La revisió del condicionat exposat no donarà lloc a cap indemnització.  
6. Qualsevol modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica del Xúquer.  
4. Protecció del sòl i de les aigües subterrànies  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Cal ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats. En aquest sentit, l'empresa ha de presentar en un termini inferior a tres mesos a partir de la concessió de l'autorització ambiental integrada un informe preliminar de situació del sòl per a cadascuna de les activitats donades d'alta, segons el que estableix l'article 3.4 del Reial decret 9/2005.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que es detalla a continuació i la producció de producte acabat a les instal·lacions del centre productiu detallat en l'annex I siga aproximadament de 94.000 t/any de taulells i encadellats.  
  
\* \* \* \* \*  
Aquest centre productiu està inscrit en el Registre de Petits Productors Autoritzats de Residus de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de residus de la Comunitat Valenciana.  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
S'ha de disposar de la quantitat adequada d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'ha de gestionar com a residu perillós.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, com també el número de document de control i seguiment utilitzat, si escau, i el gestor a qui s'entrega el residu.  
Tots els residus generats s'han d'entregar a gestors que disposen de la corresponent autorització administrativa per a gestionar-los. En el termini de tres mesos haurà de presentar davant de la Direcció General per al Canvi Climàtic l'original o una còpia compulsada del document acreditatiu de l'acceptació dels residus produïts.  
S'ha d'elaborar un pla de prevenció i reducció de residus perillosos, que s'ha de presentar a la Direcció General per al Canvi Climàtic cada quatre anys.  
Anualment, s'ha de formalitzar la declaració anual de productor de residus perillosos i no perillosos, que s'ha de remetre a la Direcció General per al Canvi Climàtic abans de l'1 de març de cada any, d'acord amb el model que estableix l'annex III del Reial decret 833/1988.  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
5.2. Gestió de residus  
S'autoritza Cerámicas Mollá, SL per a realitzar l'operació de valorització R5 (reciclatge o recuperació d'altres matèries inorgàniques) dels residus no perillosos següents, sempre que la seua capacitat de tractament anual siga de l'ordre de magnitud que es detalla a continuació:  
  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident a les instal·lacions que comporte un funcionament anòmal i en pot resultar l'incompliment dels límits imposats, s'ha de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
Les causes de l'incident.  
L'hora en què es va produir i la duració.  
Les característiques de l'emissió o abocament.  
Les mesures correctores adoptades.  
L'hora i la forma en què es va comunicar el succés.   
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14576: 1996.  
Així mateix, quan es determine el tancament definitiu de la instal·lació, cal desmantellar-la, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions que estableix la declaració d'impacte ambiental emesa per la Direcció General de Gestió del Medi Natural de data 12 de maig de 2005.  
8. Altres condicions  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte.  
9. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
Certificats tècnics exigits per les normatives sectorials aplicables segons el tipus d'activitat.  
Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de març de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'activitat de Cerámicas Molla, SL, és la fabricació de taulells ceràmics per a la construcció, amb sistema de cogeneració, el procés del qual se sintetitza en les etapes següents:  
Recepció de terres argiloses en tremuges ubicades sota cobert.  
Pastament de les argiles.  
Extrusió.  
Assecatge.  
Cocció.  
Paletització.  
S'inclou l'ampliació de la superfície construïda; en concret, una nau de 2.000 m², sense ampliació de l'activitat.  
Les aigües residuals industrials generades es reintrodueixen en el procés productiu (abocament zero), i les d'origen domèstic són depurades i abocades al riu Albaida. Respecte a les aigües pluvials, aquestes són arreplegades i evacuades per escorrentia natural fins al riu.  
Es disposa de filtres de mànegues en diverses seccions del procés productiu, amb les corresponents xemeneies en cada focus emissor.  
Els residus generats s'emmagatzemen en un lloc cobert i es gestionen a través de gestors autoritzats.  
L'empresa realitza la valorització interna dels residus generats en el procés (partícules, pols, peces crues i cuites defectuoses).